"Аерофлот" мшаԥымзазы Шәачантәи ф-тәылак рахь ишиашоу ареисқәа хацнаркуеит
20:04 25.03.2022 (ирҿыцуп: 09:57 26.03.2022)
© Sputnik / Михаил ГоленковРабота аэропорта в Калининграде
© Sputnik / Михаил Голенков/
Урыстәыла аладатәи ахәҭаҿтәи аҳаиртә баӷәазақәа русура аамҭалатәи аанкылара аҿҳәара инахоуп мшаԥы 1 аҟынӡа.
АҞӘА, хәажәкыра 25 - Sputnik. "Аерофлот" мшаԥымзазы Шәачантәи ф-тәылак: Ермантәыла, Египет, Израиль, Ҟазахстан, Ҭырқәтәыла, Узбекистан рахь ишиашоу ареисқәа хацнаркуеит урыстәылатәи аҳаирпланқәа SSJ100 рыла, ҳәа аанацҳауеит амҩангаратә еилахәыра.
"Аԥырратә программа атранзит ҟазшьа иаҵанакуеит, аинтерес аҵоуп Москва ("Шереметьево"), Санкт-Петербург, Красноиарск рҟынтәи Шәача ала змаршрут цо рзы", - ҳәа аҳәоит адырраҭараҿы.
Шәачантәи 17 хырхарҭа рыла аԥыррақәа мҩаԥнагалоит "Аерофлот" агәыԥ иалахәу авиаеилахәыра "Россия", аҳаирпланқәа Superjet100 рыла.
Иазыԥхьагәаҭоуп абарҭ ахырхарҭақәа:
Ереван мшаԥы 8 инаркны,
Каир мшаԥы 7 инаркны,
Тель-Авив мшаԥы 7 инаркны,
Ҭырқәтәылаҟа амаршрутқәа 4: Сҭампыли Анталиеи мшаԥы 7 инаркны, Бодруми Даламани мшаԥы 22 инаркны,
Ҟазахстан 5 қалақьк рахь: Нур-Султан, Актобе - мшаԥы 7 инаркны, Актау, Алма-Ата - мшаԥы 8 инаркны, Атырау - мшаԥы 9 инаркны,
Узбекистан 5 қалақьк рахь: Ферганеи Бухареи - мшаԥы 7 инаркны, Самарканди, Ташкенти Ургенчи мшаԥы 8 инаркны.
Росавиациа урыстәылатәи авиаеилахәырақәа ирабжьнагеит хәажәкыра 6 инаркны аҳәаанырцә иҭаҩу аҳаирпланқәа рырбаандаҩра алмыршахарц аԥыррақәа ԥыркырц.